Vanamehe film

"Vanamehe film" on 2019. aastal esilinastunud Eesti anima- ja komöödiafilm. "Vanamehe filmi" lavastasid Mikk Mägi ja Oskar Lehemaa, peaanimaatorid olid Egert Kesa, Olga Stalev ja Henri-Kaido Veermäe. 3D ja eriefektide peakunstnik Jaagup Metsalu, helikujunduse tegid Tanel Kadalipp ja Sten-Olle Moldau. Filmi peetakse läbi aegade menukaimaks Eesti nukufilmiks, kogudes kinodes ligi 90 000 vaatajat. Film sai kriitikute kiituse osaliseks ning seda on tituleeritud ka Eesti parimaks komöödiaks. Lisaks heliloojatele lõid filmile originaalmuusikat nublu ja Jaagup Kreem (Terminaator). Teiste hulgas astuvad näitlejatena üles Märt Avandi, Jan Uuspõld, Jaagup Kreem, Indrek Ojari, Mart Kukk ja Kristjan Lüüs. Lapselapsed Aino, Mart ja Priidik lähevad suveks maale Vanamehele (Mikk Mägi) külla. Lapsed ei mõista maaelu kombeid ja nende tõttu läheb Vanamehe lehm (Märt Avandi) kaduma. Neil on lehma leidmiseks 24 tundi aega, enne kui lüpsmata udar plahvatab ja põhjustab piimatuumakatastroofi. Lehma üritab tabada ka hirmus Piimavana (Jan Uuspõld), kes soovib loomal pea maha võtta. Vanamees, Priidik, Mart, Puujumal, Saemees Mikk – Mikk Mägi Aino, Triinu-Liis – Oskar Lehemaa Piimavana, Saemees Jan – Jan Uuspõld Jaagup Kreem – Jaagup Kreem Kukk, Saemees Indrek – Indrek Ojari Karu – Kristjan Lüüs Lehm – Märt Avandi Naabrimees – Mart Kukk "Vanamehe film" nomineeriti kuuele Eesti filmi- ja teleauhinnale, millest võitis kolm: parim montaaž, parim helikujundus ning parim kunstnikutöö. Film osutus edukaks ka rahvusvahelistel filmifestivalidel, pälvides sealhulgas parima täispika animatsiooni preemiad Fantasia filmifestivalilt ja Shanghai rahvusvaheliselt filmifestivalilt ning publiku lemmiku preemia Brüsseli Anima festivalilt. "Vanamehe film" jõudis rahvusvahelisse levisse Inglismaal, Lõuna-Koreas ja Põhja-Ameerikas, kus filmile on omistatud põrandaaluse kultusfilmi staatus. Film on dubleeritud ka inglise ning korea keelde. Täispika filmi stsenaariumi loomises osalenud Peeter Ritso, kes on täiskasvanutele mõeldud animasarja "Härra Keberniit" looja ja üks "Vanamehe multika" autoritest, ei olnud filmi lõpliku stsenaariumiga rahul ning kritiseeris häälekalt "Vanamehe filmi" peale selle ilmumist. "Vanamehe film", Esilinastus. Eesti filmi andmebaas, vaadatud 7. mai 2024. https://sky.ee/vanamehe-tegijad-ei-suuda-onne-uskuda-oma-iidoliga-koostoo-tegemine-oli-surreaalne-unenagu https://elu.ohtuleht.ee/978179/filmisaade-duubel-vanamehe-film-on-kodumaiste-komoodiate-tode-ja-oigus-fantastiline "Võitjad". Eesti filmi- ja teleauhinnad (Ameerika inglise). 8. veebruar 2020. Vaadatud 13. oktoobril 2024. "Fantasia Film Festival (2020)". IMDb. Vaadatud 13. oktoobril 2024. "«Vanamehe film» võitis Brüsseli animafestivalil publiku preemia". Kultuur. 3. märts 2020. Vaadatud 13. oktoobril 2024. "UNEARTHED FILMS". www.unearthedfilms.com (inglise). Vaadatud 13. oktoobril 2024. "KES ON VANAMEHE AUTOR? „Vanamehe filmi" tegijad on totaalselt tülli pööranud". www.ohtuleht.ee. Vaadatud 13. oktoobril 2024. Joonas, Mariann (19. november 2022). "Telegrami Podcast #74: kuidas "Vanamees" kaaperdati (külas Peeter Ritso)". Telegram. Vaadatud 13. oktoobril 2024. https://www.youtube.com/@HrKeberniit Vanamehe film (2019) Eesti Filmi Andmebaas "The Old Man Movie: Lactopalypse! review – brilliantly weird Estonian stop-motion" The Guardian, 30. mai 2023